
RAPORT
referitor la acţiunea tematică de control pentru
verificarea conformităţii apelor de îmbăiere – IULIE 2026

În conformitate cu Planul naţional de acţiuni tematice de control în sănătate publică pentru anul 2026 şi ţinând cont de atribuţiile Ministerului Sănătăţii de a asigura verificarea conformităţii apelor de îmbăiere, în calitate de autoritate competentă în acest domeniu (HG nr. 88/2004 pentru aprobarea Normelor de supraveghere, inspecţie sanitară şi control al zonelor naturale utilizate pentru îmbăiere, cu modificările şi completările ulterioare, HG nr. 459/2002 privind aprobarea Normelor de calitate pentru apa din zonele naturale amenajate pentru îmbăiere, cu modificările şi completările ulterioare, HG nr. 546/2008 privind gestionarea calităţii apei de îmbăiere, cu modificările şi completările ulterioare, Ordinul nr. 119/2014 pentru aprobarea Normelor de igienă şi sănătate publică privind mediul de viaţă al populaţiei), Inspecţia Sanitară de Stat a organizat şi coordonat în perioada 01.07 – 31.08.2026 acţiunea tematică de control pentru verificarea conformităţii apelor de îmbăiere, cu două perioade de raportare (pentru luna iulie și august).

Obiectivele acţiunii tematice au constat în:
· evaluarea calităţii apei de îmbăiere în zone naturale neamenajate
· controlul zonelor naturale de îmbăiere amenajate 
· verificarea respectării normelor de igienă la bazinele de înot, piscine şi ştranduri
· prelevare probe de apă.

În cadrul acestei acţiuni au fost efectuate următoarele controale:
· evaluarea calităţii apei de îmbăiere în zone naturale neamenajate pentru 5 zone catagrafiate;
· controlul zonelor naturale de îmbăiere amenajate pentru 19 zone catagrafiate; 
· verificarea respectării normelor de igienă la 541 obiective din care 47 bazine de înot, 414 piscine şi 80 ştranduri.

Pentru deficienţele constatate în cadrul controalelor din luna iulie 2026 privind verificarea respectării normelor de igienă în zonele naturale amenajate, neamenajate, la bazinele de înot, piscine şi ştranduri au fost aplicate următoarele sancţiuni contravenţionale:
· Amenzi:  84 în valoare de 495.300 lei
· Avertismente: 92
· Suspendarea activității la 2 obiective (1 piscină și 1 ștrand).
	

I. Evaluarea calităţii apei de îmbăiere în zone naturale neamenajate
În cele 5 puncte de monitorizare a calităţii apei de îmbăiere în zone naturale neamenajate (ex. Arad, Botoșani, Covasna, Tulcea) au fost recoltate 8 probe de apă care au fost conforme.

II. Controlul zonelor naturale de îmbăiere amenajate 
În cele 19 zone catagrafiate sunt monitorizate 23 puncte privind calitatea apei în zone de îmbăiere amenajate (ex. Brăila, Constanța, Ialomița, Prahova, Sibiu, Tulcea), fiind recoltate pe durata controlului 4 probe de apă conforme. 

Pentru neconformitățile identificate (lipsă autorizației sanitare de funcționare, neasigurarea de suprafețe lavabile în anexele socio-sanitare), inspectorii sanitari au aplicat următoarele sancțiuni contravenționale:
· Amenzi:  6 în valoare de 35.000 lei
· Avertismente: 2

III. Verificarea respectării normelor de igienă la bazinele de înot, piscine şi ştranduri 

Pe parcursul acţiunii de control la bazinele de înot, piscine şi ştranduri au fost recoltate 599 probe de apă, din care 443 probe au fost conforme (circa 74%), 140 probe au fost neconforme (circa 23%), iar 16 probe erau în lucru la data comunicării la Inspecția Sanitară de Stat a rapoartelor de control de către DSP-uri. 

Normele de igienă privind bazinele de înot, piscine şi ştranduri fac referire în principal la următoarele aspecte: elemente legate de construcţia bazinelor/piscinelor, parametrii de analiză microbiologică şi frecvenţa de recoltare pentru apa de îmbăiere, evaluarea calităţii apei de îmbăiere, ritmului de primenire al apei şi de spălare şi dezinfecţie a bazinelor, registre, regulamente privind utilizarea piscinelor/bazinelor.

Pentru neconformitățile identificate, inspectorii sanitari au aplicat următoarele sancțiuni contravenționale:
· Amenzi:  84 în valoare de 460.300 lei
· Avertismente: 92
· 2 suspendări de activitate – DSP Harghita (1 piscină și 1 ștrand).

Principalele neconformităţi privind normele de igienă în zonele naturale amenajate, neamenajate, la bazinele de înot, piscine şi ştranduri identificate în cadrul controalelor efectuate de către inspectorii sanitari sunt:       
· utilizarea apei care nu corespunde normelor de calitate pentru bazinele de înot, ștranduri, piscine la toți parametrii (microbiologici și fizico-chimici);
· lipsă pediluviu;
· [bookmark: _Hlk236117206]Regulamentul de funcționare si Planul de supraveghere si control intern nu sunt întocmite sau sunt incomplete (de ex. nespecificare număr maxim de utilizatori, lipsa procedurilor de  curățenie-dezinfecție, plan de intervenție în caz de poluare accidentală, interzicerea accesului în piscine al persoanelor purtătoare de boli transmisibile, plăgi deschise, dermite sau dermatoze);
· Regulamentul de funcționare nu este afişat în loc vizibil;
· marginea piscinei nu este prevăzută cu sistem de prindere; 
· neconsemnarea zilnică în Registrul de monitorizare, determinarea a parametrilor (de ex. clor liber rezidual, pH și temperatură);
· dotarea în totalitate sau corespunzătoare a truselor medicale de prim ajutor;
· nerespectarea normelor de igienă privind întreținerea, spălarea și dezinfecția bazinelor de înot prin nedezinfectarea apei;
· funcționarea deficitară a instalației de recirculare a apei;      
· lipsa buletine de analiză;
· lipsa din dotarea unității a produselor biocide;
· neasigurarea personalului calificat ca salvamar;
· neefectuarea verificărilor bilunare ale calității apei de îmbăiere;
· lipsa certificatului de instruire privind cursurile Noțiuni fundamentale de igienă pentru responsabilul de piscină;
· cursul privind însușirea Noțiunilor fundamentale de igienă expirat;
· lipsa controlului medical periodic pentru responsabilul bazinului;
· nemarcarea vizibilă a adâncimii bazinelor, realizată pe marginile acestuia, la intrarea în bazin;
· șezlonguri deteriorate și neigienizate parțial;
· grupurile sanitare pentru utilizatorii piscinelor, nu sunt întreținute în stare de curățenie corespunzătoare, prezintă instalații sanitare ruginite și nu sunt dotate cu materiale de igienă individuală;
· nerespectarea structurii descrisă în Notificarea Certificarea Conformității cu Normele de Igienă și Sănătate Publică – de ex. nu este amenajat/nu dispune de punct de prim ajutor, nu are cabinete de saună și masaj amenajate;
· clorinare insuficientă;
· neînregistrarea în registrul de evidență a calități apei de îmbăiere a denumirii produselor biocide utilizate;
· nerespectarea frecvenţei de monitorizare a calităţii apei de îmbaiere;
· monitorizarea incompletă a calității apei de îmbăiere;
· lipsă boxă materiale și ustensile de curățenie;
· trusă medicală incompletă;
· neasigurarea produselor biocide pentru dezinfecția saltelelor;
· lipsă contract încheiat cu DSP pentru monitorizarea calității apei din piscine;
· sistemul de clorinare a apei este defect;
· prezența vegetației nedorite între rosturile pavelelor; 
· husele unor saltele destinate șezlongurilor sunt uzate;
· mocheta de delimitare a căilor de circulație este parțial uzată;
· scările de la ieșirea din piscină nu sunt prevăzute cu balustradă de susținere;
· neafișarea panourilor cu avertizări și instrucțiuni de folosire a bazinului;
· lipsa dovezii operațiunilor de dezinsecție – deratizare;
· cantități insuficiente de produse biocide;
· sistem de ventilaţie de la recepţie şi vestiare defect;
· nemonitorizarea apei de îmbăiere bilunar parametrii bacteriologici;
· nefinalizarea cu proces verbal a operaţiunii de golire anuală a piscinei;
· nereabilitarea și nemodernizarea unor cabine vestiar și a unor grupuri de dușuri destinate clienților;
· neasigurarea alimentării cu apă curentă în spațiul destinat igienizării ustensilelor de curățenie;
· nedotarea corespunzătoare a punctului de prim ajutor din incinta unității;
· garderobe nezugrăvite și neigienizate;
· sisteme de recirculare a apei și stații automate de dezinfecție nefuncționale;
· neasigurarea dispenserului pentru săpun, hârtie igienică și nici prosoape de unică folosință din hârtie la grupurile sanitare;
· neprezentarea actelor administrative de plasare pe piață a produselor biocide;
· depozitarea necorespunzatoare într-un spațiu neigienizat și necompartimentat a produselor biocide;
· vestiarele și grupurile sanitare neîntreținute corespunzator;
· neasigurarea dușurilor separate pentru femei și bărbați;
· neasigurarea ustensilelor de curățenie în cantități suficiente și separate pentru fiecare spațiu în parte;
· neasigurarea apei calde curente în cadrul unității (la dușuri).

Pentru asigurarea protecţiei sănătăţii, inspectorii sanitari vor continua acţiunile de control privind verificarea conformităţii apelor de îmbăiere pentru luna iulie 2026, la care au fost depistate deficienţe şi abateri de la prevederile legislative în vigoare.

